Indhold

# Orddeling

Sæt indstillingerne for automatisk orddeling for individuelle afsnit.

For at tilgå denne kommando...

#### Fra sidepanelet:

Vælg Egenskaber ▸ Afsnit ▸ Orddeling

Orddeling

Sidepanelet for afsnit angiver kun orddeling for individuelle afsnit. Brug dialogen Tekstforløb til at få adgang til indstillinger for orddeling for et dokument eller en typografi, eller dialogen Orddeling til at dele ord individuelt.

## Orddeling

Klik på ikonet Orddeling for at stå automatisk orddeling til og fra. Når denne indstilling er slået til, indsætter LibreOffice Writer automatisk bindestreger i afsnit som nødvendigt.

Orddeling

Yderligere indstillinger for orddeling er tilgængelige, når orddeling er slået til. Brug disse indstillinger til at justere, hvor bindestreger indsættes

## Del ord med STORE BOGSTAVER

Del ord som er skrevet helt med store bogstaver, for eksempel akronymer.

Del ord med STORE BOGSTAVER

## Orddeling af sidste ord i afsnit

Brug også orddeling på det sidste ord i et afsnit. Hvis denne funktion slås fra, undgås næsten tomme linjer med blot et halvt ord.

Orddeling af sidste ord i afsnit

## Orddeling af sidste hele linje i afsnit

For at undgå orddeling i den sidste hele linje af et afsnit, fjern markering fra dette afkrydsningsfelt. Ordet som ellers skulle deles, bliver da flyttet til næste linje, når der er plads til det. Som konsekvens bliver den sidste linje af afsnittet længere, og dermed reduceres den tomme plads mellem afsnit.

Orddeling af sidste hele linje i afsnit

## Orddeling hen over spalteskift

Fjern markering af dette ikon for at forhindre orddeling hen over skift til ny spalte, kædet ramme eller side. Linjen med orddeling bliver flyttet til den næste spalte, ramme eller side.

Orddeling hen over spalteskift

## Orddeling hen over sideskift

Afmarkér dette ikon for at forhindre orddeling hen over sideskift. Linjen med orddeling bliver flyttet til den næste side.

Orddeling hen over sideskift

## Orddeling hen over sideopslag

Afmarkér dette ikon for at forhindre orddeling hen over sideopslag. (Et sideopslag er et par af to sider, som der synlige for læseren på samme tid.) Linjen med orddeling bliver flyttet til det næste sideopslag.

Orddeling hen over sideopslag

## Ved linjeafslutning

Indtast det mindste antal tegn, der skal være i slutningen af linjen, før en bindestreg indsættes.

## Ved linjestart

Indtast det mindste antal tegn, der skal være i begyndelsen af linjen efter bindestregen.

## Sammenhængende linjer

Indtast det maksimale antal af linjer, der i træk kan have orddeling.

## Delord

Angiv 3 (eller flere) tegn for at forbedre orddelingen på dansk, hollandsk, tysk, ungarsk, norsk og svensk ved at foretrække orddeling mellem bestanddelene af et sammensat ord i stedet for at orddele den anden (eller tredje osv.) del allerede efter dets første 2 tegn.

## Ordlængde

Skriv den mindste ordlængde målt i tegn, før ordet må deles med bindestreg.

## Orddelingszone

Orddelingszonen definerer den maksimale mængde tomme plads som tillades ved slutningen af en linje (eller tilføjet plads i linjer med lige marginer), før Writer forsøger at dele det næste ord for reducere mængden af tom plads. En større orddelingszone resulterer i en mere ujævn højremargin, da færre ord bliver delt. En mindre orddelingszone resulterer i en mere glat højremargin, da flere ord bliver delt for at udfylde pladsen. Skriv en større længde af orddelingszone, hvis du vil reducere brugen af orddeling.

For at sætte en orddelingszone for den sidste hele linje af sideopslag, skriv zonens længde. Hvis sat til 0, bliver orddelingszonen brugt som slutzone for afsnit. Sideopslags-slutzonen forøger læseligheden, når du bladrer. En værdi, som er fire gange skrifttypestørrelsen vil forhindre orddeling af ord på 7-8 bogstaver eller kortere. Det vil også undgå deling af længere ord blandt deres første 4-5 bogstaver eller tidligere. Hvis sat til 0, bliver slutzonen for sider brugt som slutzone for sideopslag.

Relaterede emner

Brug af orddeling

Forhindre orddeling af specifikke ord

Orddeling

Tekstforløb

Afsnit

Støt os venligst!