Calc Indsæt speciel

Indhold

# Indsæt speciel (Calc)

Indsætter indholdet af udklipsholderen i den aktuelle fil i det format, som du angiver.

Denne dialog vises i Calc, hvis udklipsholderen indeholder regnearksceller. For andet indholdet i udklipsholderen åbner standarddialogen Indsæt speciel.

For at tilgå denne kommando...

#### Fra menulinen:

Vælg Redigér ▸ Indsæt speciel ▸ Indsæt speciel.

#### Fra brugerfladen med faneblade:

Langklik på Hjem ▸ Sæt ind.

#### Fra værktøjslinjer:

Indsæt speciel

Indsæt (langklik)

#### Fra tastaturet:

KommandoCtrl + Skift + V.

## Forhåndsindstillinger

Vælg en af forhåndsindstillingerne for hurtigt at hente ofte brugte indstillinger for Indsæt speciel.

### Kun værdier

Indsætter kun celleindholdet, inklusive tekst, tal og datoer.

### Værdier og formater

Indsætter celleindholdet og cellernes formater.

### Kun formater

Indsætter kun celleformaterne.

### Transponér alt

Indsætter alle cellers indhold med cellepositionerne transponeret.

### Udfør straks

Afkryds dette felt for at hente forhåndsindstillingen og straks udføre indsættelsen. Når feltet ikke er afkrydset, vil valg af en forhåndsindstilling hente de tilsvarende indstillinger i dialogen, men ikke indsætte noget (før der klikkes OK).

Fjern afkrydsning i feltet Udfør straks for at hente indstillingerne fra forhåndsindstillingen og så ændre disse indstillinger i dialogen "Indsæt speciel", før indsættelsen udføres ved at klikke OK.

## Valg

Vælg de formater af udklipsholder-indhold, som du ønsker at indsætte.

### Indsæt: Alt

Indsætter alt celleindholdet, kommentarer, formater og objekter i det aktuelle dokument.

### Tekst

Indsætter celler, som indeholder tekst.

### Tal

Indsætter celler, som indeholder tal.

### Dato og klokkeslæt

Indsætter celler, som indeholder dato og klokkeslæt-værdier.

### Formler

Indsætter celler, som indeholder formler.

### Kommentarer

Indsætter kommentarer, som er tilknyttet celler.

### Formater

Indsætter celleformat-attributter.

### Objekter

Indsætter celleobjekter indeholdt det markerede celleområde. Disse kan være OLE-objekter, diagramobjekter eller tegneobjekter.

## Indstillinger

Vælg indstillingerne for indsættelse fra udklipsholderen.

### Som kæde

Indsætter celleområdet som en kæde, sådan at ændringer af cellerne i kildefilen bliver opdateret i målfilen. For at sikre, at ændringer af tomme celler i kildefilen bliver opdateret i målfilen, sørg for at indstillingen "Indsæt: Alt" også er markeret.

Du kan også lave kæde til ark indenfor det samme regneark. Når du laver kæde til andre andre filer, bliver en DDE-kæde automatisk oprettet. En DDE-kæde bliver indsat som en matrixformel og kan kun ændres som en helhed.

### Transponér

Rækkerne fra området i udklipsholderen bliver indsat som kolonner i arket. Kolonnerne fra området i udklipsholderen bliver indsat som rækker.

### Spring tomme celler over

Tomme celler fra udklipsholderen erstatter ikke målceller. Hvis du bruger denne indstilling sammen med regneoperationen "Multiplicér" eller "Dividér", så bliver regneoperationen ikke anvendt på målcellen for en tom celle i udklipsholderen.

Hvis du vælger en regneoperation som handling og fjerner markeringen i feltet Spring tomme celler over, så behandles tomme celler i udklipsholderen som nuller. Hvis du for eksempel anvender regneoperationen Multiplicér, så bliver de tilsvarende målceller udfyldt med nuller.

## Regneoperation

Vælg den regneoperation, som du vil anvende, når du indsætter celler i dit ark.

### Ingen

Anvender ingen regneoperation, når du indsætter celleområdet fra udklipsholderen. Indholdet af udklipsholderen vil erstatte det eksisterende celleindhold.

### Tilføj

Lægger værdierne af cellerne i udklipsholderen til værdierne i målcellerne. Desuden, hvis udklipsholderen kun indeholder kommentarer, tilføjes kommentarerne til målcellerne.

### Træk fra

Trækker værdierne af cellerne i udklipsholderen fra værdierne i målcellerne.

### Multiplicér

Multiplicerer værdierne af cellerne i udklipsholderen med værdierne i målcellerne.

### Dividér

Dividerer værdierne i målcellerne med værdierne af cellerne i udklipsholderen.

## Ryk celler

Sæt indstilling for om målcellerne skal rykkes, når indholdet af udklipsholderen sættes ind.

### Flyt ikke

Indsatte celler erstatter målcellerne.

### Nedad

Målceller rykkes nedad, når du indsætter celler fra udklipsholderen.

### Højre

Målceller rykkes til højre, når du indsætter celler fra udklipsholderen.

Støt os venligst!