Indhold

# Placering og størrelse

Angiver størrelsen og placeringen på siden af det valgte billede, ramme elle OLE-objekt.

For at tilgå denne kommando...

#### Fra menulinen:

Vælg Formatér ▸ Billede ▸ Egenskaber ▸ (fanebladet) Placering og størrelse.

Vælg Formatér ▸ Ramme og objekt ▸ Egenskaber ▸ Placering og størrelse-fanebladet.

Vælg Vis ▸ Typografier ▸ (kategori) Rammetypografier, åbn kontekstmenuen og vælg Ny/Redigér typografi ▸ (fanebladet) Type.

Vælg Indsæt ▸ Ramme ▸ Ramme ▸ (fanebladet) Placering og størrelse.

#### Fra kontekstmenuen:

Vælg Egenskaber ▸ (fanebladet) Placering og størrelse.

#### Fra brugerfladen med faneblade:

I menuen Billede på fanebladet Billede, vælg Egenskaber ▸ (fanebladet) Placering og størrelse.

I menuen Objekt på fanebladet Objekt, vælg Egenskaber ▸ (fanebladet) Placering og størrelse.

#### Fra tastaturet:

F4, then Position and Size tab.

#### Fra statuslinjen:

Klik på området Valgt objektstørrelse, fanebladet Placering og størrelse.

## Størrelse

### Bredde

Indtast den bredde du ønsker på det valgte objekt.

### Relativ

Beregner bredden af det valgte objekt som procentdel af bredden af sidens tekstområde.

### Relativ bredderelation

Bestemmer hvad 100% betyder: Enten tekstbredden (uden margener) eller hele sidens bredde (inklusive margener).

### Højde

Indtast den højde du ønsker på det valgte objekt.

### Relativ

Beregner højden af det valgte objekt som procentdel af højden af sidens tekstområde.

### Relativ højderelation

Bestemmer hvad 100% højde betyder: Enten tekstområdet (uden margener) eller hele sidens højde (inklusive margener).

### Bevar størrelsesforhold

Bevarer højde- og breddeforhold, når du ændrer bredde- eller højdeindstilling.

### Oprindelig størrelse

Nulstiller størrelsesindstillingerne på det valgte objekt til de oprindelige værdier.

Denne indstilling er ikke tilgængelig for rammer.

### AutoStørrelse

Justerer automatisk bredden eller højden af en ramme til at passe til indholdet af rammen. Hvis du vil, kan du angive en mindstebredde eller -højde for rammen.

Indstillingen AutoStørrelse er kun tilgængelig, når du vælger en ramme.

## Beskyt

Angiver beskyttelsesindstillingerne for det valgte element.

### Indhold

Forhindrer ændringer på indholdet af det valgte element.

Du kan stadig kopiere indholdet af det valgte element.

### Placering

Låser placeringen af det valgte element i det gældende dokument.

### Størrelse

Låser størrelsen af det valgte element.

## Forankring

Angiver forankrings-indstillinger for markeret objekt eller ramme. Forankringsindstillingerne er ikke tilgængelige, når du åbner en dialog fra Typografier-panelområdet.

### Til siden

Forankrer det valgte til den nuværende side.

### Til afsnit

Forankrer det valgte til det nuværende afsnit.

### Til tegn

Forankrer markeringen til et tegn. Dette er standard for billeder.

### Som tegn

Forankrer det valgte som tegn. Højden af den aktuelle linje bliver ændret til at svare til højden af markeringen.

## Placering

Angiver placeringen af det valgte objekt på den aktuelle side.

### Vandret

Vælg vandret justering for objektet. Valget angiver placeringen af objektet i forhold til området eller referencelinjen valgt i rullelisten til. Denne indstilling er ikke tilgængelig, hvis forankring om tegn er valgt.

### med

Indtast den plads, der skal være mellem venstre kant af det valgte objekt og referencepunktet, som du vælger i feltet til. Denne indstilling er kun tilgængelig, hvis du markerer "Fra venstre" i feltet Vandret.

### til

Vælg området eller referencelinjen for den valgte indstilling for vandret justering. De følgende indstillinger er tilgængelige:

- Hele afsnitsområdet: Objektet placeres ud fra hele den bredde, som er tilgængelig for afsnittet, inklusive indrykningsafstand.

- Afsnittets tekstflade: objektet placeres i forhold til afsnittets fulde bredde, der er tilgængelig for tekst, indrykninger undtaget.

- Til venstre for afsnittets tekstområde: objektet er placeret i området fra den venstre tekstgrænse til det første tegn på den venstre kant af den forankrede afsnitstekst. For afsnit i flere spalter er området defineret i forhold til den spalte, hvor forankringen er placeret. Når forankringen ikke er placeret i den første spalte, begynder området ved den venstre spaltemargen.

- Til højre for afsnittets tekstområde: objektet er placeret i området fra det sidste tegn på den højre kan af forankret afsnitstekst til den højre tekstgrænse. For afsnit i flere spalter er området defineret i forhold til den spalte, hvor forankringen er placeret. Når forankringen ikke er placeret i sidste spalte, slutter området ved højre spaltemargen.

- Til venstre for sidens tekstområde: objektet er placeret i området mellem den venstre sidekant og den venstre margen plus eventuelt sidefyld til venstre.

- Til højre for sidens tekstområde: objektet er placeret i området mellem den højre sidekant og den højre margen plus eventuelt sidefyld til højre.

- Hele siden: objektet placeres i forhold hele sidefladens bredde, fra venstre til højre sidekant.

- Sidetekstområde: fra den indre kant af venstre sidefyld til den indre kant af højre sidefyld.

- Tegn: objektet placeres i forhold til det vandrette rum, der bruges af tegnet.

Vær opmærksom på, at udvalget af indstillinger afhænger af indstillingen Forankring. Der er det ikke nødvendigvis alle indstillingerne ovenfor, som vises med det aktuelle valg af Forankring.

Du kan resultatet af justeringsindstillinger, du vælger, i feltet Forhåndsvisning,

### Spejlet på lige sider

Omvender de aktuelle vandrette justeringsindstillinger på lige sider.

Du kan også bruge indstillingerne til spejlvending af Billede for at tilpasse layoutet af objekter på lige og ulige sider.

### Lodret

Vælg den lodrette justeringsindstilling for objektet. Valget angiver placeringen af objektet i forhold til området eller referencelinjen valgt i rullelisten til.

Du kan resultatet af justeringsindstillinger, du vælger, i feltet Forhåndsvisning,

### med

Skriv hvor meget plads der skal være fra den øvre kant af objektet til området eller referencelinjen valgt i rullelisten til. Denne indstilling er kun aktiv, når de følgende kombinationer af Lodret og Forankring er valgt. For disse kombinationer kan du angive mængden af plads, der skal være fra:

Lodret | med Forankring
--- | ---
Fra toppen | Øverste kant af det markerede område. Positive værdier flytter objektet ned, negative værdier op. | Til side, Til afsnit, Til tegn eller Til ramme
Fra bunden | Valgt referencelinje. Positive værdier flytter objektet op, negative værdier ned. | Til tegn eller Som tegn

### til

Vælg området eller referencelinjen for den lodrette justering. Objektet kan placeres i forhold til de følgende områder eller referencelinjer:

- Hele afsnitsområdet: Ved forankring "Til tegn" placeres objektet ud fra afstanden mellem topmargin og tegnet. Ved forankring "Til afsnit" placeres objektet ud fra afstanden mellem topmargin og bundkanten af det afsnit, hvor ankeret er placeret.

- Afsnitstekstområde: objektet er placeret i forhold til begyndelsen af det afsnit, hvor forankringen er placeret.

- Hele siden: objektet placeres i forhold til den fulde sidehøjde, fra øverste til nederste sidekant.

- Sidetekstområde: objektet er placeret fra den nedre grænse af det øverste fyldområde indtil den øverste grænse af det nederste fyldområde.

- Tegn: kun tilgængelig for forankring "Til tegn" eller "Som tegn"; objektet er placeret i forhold til området mellem topgrænsen og bundgrænsen af tegnet umiddelbart før forankringens placering. Et tegn formateret med grænse fælles med andre tegn eller objekter, bruger området for det højeste tegn eller objekt som den fælles grænse.

- Tekstlinje: kun tilgængelig ved forankring "Til tegn", objektet placeres i forhold til højden på den tekstlinje, hvor ankret er placeret.

- Bundlinje: kun tilgængelig ved forankring "Som tegn", denne indstilling placerer objektet i forhold til den bundlinje, som alle tegn er placeret på.

- Række: kun tilgængelig ved forankring "Som tegn", denne indstilling placerer objektet i forhold til højden på den række, som forankringen er placeret på.

- Hele rammen: kun tilgængelig ved forankring til "Til ramme", rammens udvendige kanter.

- Tekstrammens areal: kun tilgængelig ved forankring "Til ramme", tekstrammens areal.

- Til venstre for rammens tekstområde: Kun tilgængelig ved forankring "Til ramme", den venstre rammekant.

- Til højre for rammens tekstområde: Kun tilgængelig ved forankring "Til ramme", den højre rammekant.

Vær opmærksom på, at udvalget af indstillinger afhænger af indstillingen Forankring. Der er det ikke nødvendigvis alle indstillingerne ovenfor, som vises med det aktuelle valg af Forankring.

Hvis du forankrer et objekt til en ramme med fast højde, vil kun justeringsindstillingerne "Bund" og "Midte" være tilgængelige.

### Hold indenfor tekstmargener

Beholder det markerede objekt indenfor layoutgrænserne af den tekst, som objektet er forankret til. For at kunne placere det markerede objekt et vilkårligt sted i dit dokument skal denne indstilling ikke være valgt.

Som standard er indstillingen Hold indenfor tekstmargener aktiveret, når du åbner et dokument, der er oprettet i en version af Writer, der er ældre en OpenOrg.org 2.0. Denne indstilling er dog ikke aktiveret, når du opretter et dokument eller åbner et dokument i Microsoft Word-format (*.doc).

### Tillad at rammen opdeles hen over sider

Tillader rammen at fortsætte på næste side, når indholdet af rammen ikke mere kan være på den gældende side. Indhold omkring rammen vil blive ombrudt til den sidste side.

Som standard er indstillingen Tillad at rammen opdeles hen over sider deaktiveret når du opretter en tekstramme i Writer. Imidlertid er denne indstilling valgt, når du åbner et dokument i Microsoft Word formater, som indholder flydende tabeller.

### Eksempelfelt

Viser en forhåndsvisning af den aktuelle markering.

Det grønne rektangel repræsenterer det valgte objekt, og det røde rektangel repræsenterer justeringens referencepunkt. Hvis du forankrer objektet som et tegn, vil referencerektanglet blive ændret til en rød linje.

Relaterede emner

Formatér ▸ Forankring

Formatér ▸ Tekst...

Støt os venligst!